
Dopolnjen osnutek Odloka o spremembah in dopolnitvah  Odloka o sprejetju zazidalnega načrta za območje »Lendavska-sever« v Murski Soboti (večnamenski poslovni objekt)

	
	 J A V N A   R A Z G R N I T E V

O B R A Z L O Ž I T E V
M E S T N E    U P R A V E 




PRAVNA PODLAGA 
Postopek izdelave in sprejemanja predmetnega akta poteka na podlagi Zakona o prostorskem načrtovanju ZPNačrt (Uradni list RS, št. 33/07, 70/08-ZVO-1B, 108/09, 80/10-ZUPUDPP (106/10 popr.), 43/11-ZKZ-C, 57/12, 57/12-ZUPUDPP-A, 109/12, 76/14 – odl. US, 14/15 - ZUUJFO)  in na podlagi Pravilnika o vsebini, obliki in načinu priprave občinskega podrobnega prostorskega načrta (Uradni list RS, št. 99/2007).

Prostorski akt, ki se ga s tem odlokom spreminja in dopolnjuje, je bil sprejet z Odlokom o sprejetju zazidalnega načrta za območje »Lendavska-sever« v Murski Soboti (Uradne objave, št. 9/90, Uradni list RS, št. 45/97, 77/98, 110/2009, 76/2011). Z uveljavitvijo sprememb in dopolnitev zazidalnega načrta se bo obstoječi prostorski akt delno spremenil in dopolnil v delu, ki se bo na novo definiral.

Podrobni prostorski akti občine, kot je sprememba predmetnega zazidalnega načrta, morajo biti usklajeni s hierarhično višjim aktom, kot je Odlok o občinskem prostorskem načrtu Mestne občine Murska Sobota – OPN (Uradni list RS, št. 63/2014). V njem je območje, ki ga podrobneje obravnava sprememba zazidalnega načrta, opredeljeno kot stavbno. 
Območje spada po določilih 35. člena v enoto urejanja prostora SO 8, podenoto 8/1, s podrobnejšo namensko rabo CU – osrednje centralne dejavnosti. V določbah 89. člena OPN je navedeno, da se upoštevajo prostorsko izvedbeni pogoji, ki so določeni v veljavnem zazidalnem načrtu. Pri spremembah in dopolnitvah prostorskega akta se upošteva podrobno namensko rabo iz OPN. Podenota urejanja se lahko deli v več območij, za katera se pripravi posamične spremembe obstoječega akta oziroma nove prostorske akte. 
Ugotavlja se, da so vsebine odloka in namere investitorja usklajene tudi s tem aktom.

RAZLOGI IN CILJI ZA SPREJEM AKTA
Obstoječi objekt na predmetnem območju je bil predviden za rušitev. Na tem območju so bile predvidene prometne površine in zelenica. Investitor je izrazil namero, da bi se obstoječi objekt ohranil v enakih horizontalnih in vertikalnih gabaritih. K obstoječemu objektu bi se prizidal še novi del. Obstoječi objekt bi bil namenjen za delavnico in skladišče, novi prizidek pa za trgovino. To dejavnost v manjšem obsegu investitor že opravlja v obstoječem objektu. Za pridobitev gradbenega dovoljenja je potrebna sprememba določb veljavnega prostorskega akta. Ta se mora spremeniti po postopku, kot ga predpisuje Zakon o prostorskem načrtovanju. 

OCENA STANJA

Odlok o sprejetju zazidalnega načrta za območje »Lendavska-sever« v Murski Soboti (Uradne objave, št. 9/90) je bil izdelan decembra 1989. Pozneje so bile sprejete tudi nekatere spremembe tega akta, ki pa na obravnavano območje bistveno ne vplivajo. 
Obstoječi objekt na obravnavanem območju je bil predviden za rušitev. Na tem območju so bile predvidene druge ureditve (parkirišča in zelenica).

Obravnavano območje se nahaja severno od Lendavske ulice za kompleksom družbe Elektro Maribor d.d.. Zajema parcele enega lastnika – družbe Telemach. Investitor želi ohraniti objekt, v katerem poteka njegova dejavnost, in ga s prizidkom podaljšati.  

Za ta namen je potrebno spremeniti obstoječi zazidalni načrt, ki ureja to območje.

FINANČNE IN DRUGE POSLEDICE
Finančna sredstva za izdelavo spremembe akta zagotovi investitor Telemach d.o.o., Cesta Ljubljanske brigade 21, 1000 Ljubljana.

PRIPRAVLJAVEC, NAROČNIK TER IZDELOVALEC PROSTORSKEGA AKTA
Pripravljavec prostorskega akta je Mestna občina Murska Sobota. Pobudo za izdelavo novega prostorskega akta je podal investitor Telemach d.o.o., Cesta Ljubljanske brigade 21, 1000 Ljubljana.
Osnutek prostorskega akta je izdelal RATING – ATELJE ZA PROJEKTIRANJE IN INŽENIRING, Ratnik Oto, dipl.inž.gradb., s.p. iz Murske Sobote.

POSTOPEK IZDELAVE PROSTORSKEGA AKTA
V tabeli so navedena že izvedena dejanja in še potrebne nadaljnje aktivnosti:

	27.1.2016
	Pobudo za začetek postopka podal investitor

	18.2.2016
	Župan sprejel Sklep o začetku priprave

	›
	Priprava osnutka akta

	29.2.2016
	Objava Sklepa o začetku (Uradni list RS, št. 17/2016)

	7.3.2016
	Sklep o začetku objavljen na občinskem spletu

	9.3.2016
	Prostorski načrtovalec poda vlogo za izdajo in pridobitev smernic NUP v roku 15 dni in vlogo na MOP za izdajo odločbe glede izdelave CPVO

	15.3.2016
	MOMS izda svoje smernice k aktu

	7.4.2016
	Prejeli odločbo MOP, da CPVO ni potrebno izvesti

	›
	Priprava dopolnjenega osnutka akta in usklajevanje s posameznimi nosilci urejanja prostora

	20.4.2016
	Načrtovalec posreduje prejete smernice na MOMS
Niso dali smernic / rok je potekel 24.3.2016:
RS MOP, Direkcija za vode, Sektor območja Mure
T-2, d.o.o. v stečaju

	21.4.2016
	Župan sprejel Sklep z javnim naznanilom glede javne razgrnitve in javne obravnave

	25.4.2016
	Sklep z javnim naznanilom o javni razgrnitvi objavljen v Uradnem listu RS, št. 30/2016

	  9.5.2016
	Sklep z javnim naznanilom o javni razgrnitvi objavljen na občinskem spletu in na oglasni deski MOMS

	16.5 – 31.5.
	Javna razgrnitev na sedežu MČ in uprave MOMS  -  najmanj 15 dni

	›
	Poslana vabila svetnikom in medijem

	›
	Objave vabil na javno obravnavo v medijih

	25.5.2016
	Javna obravnava –  velika sejna dvorana MOMS ob 16.00 uri

	›
	Priprava stališč do pripomb

	
	Odbor za urbanizem in urejanje prostora ter gospodarsko infrastrukturo, pred sejo Mestnega sveta

	
	I. obravnava odloka ter stališč do pripomb, na seji Mestnega sveta

	
	Javna objava stališč do pripomb na spletni strani občine in na oglasni deski MOMS

	
	Pridobitev pozitivnih mnenj na korigiran predlog v roku 15 dni

	
	Odbor za urbanizem in urejanje prostora ter gospodarsko infrastrukturo, pred sejo Mestnega sveta

	
	II. obravnava predloga predmetnega akta, na seji Mestnega sveta

	
	po sprejetju objava Odloka v Uradnem listu RS in na spletni strani občine






OPIS ZASNOVE

Obravnavano območje se nahaja severno od Lendavske ulice za kompleksom družbe Elektro Maribor d.d. . Spremembe prostorskega akta so predvidene na zemljiščih parc. št. 185/9, 185/7, 187/12 in 187/15, vse k.o. 105 Murska Sobota. V območje obdelave se lahko vključijo tudi druge parcele v neposredni bližini območja.

Predmet sprememb in dopolnitev zazidalnega načrta je sprememba predvidene ureditve. Potrebno je izdelati urbanistično-arhitektonska ter tehnična določila, s katerimi se določijo novi prostorsko izvedbeni pogoji. S spremembami se ohrani obstoječi objekt (prekličejo se določila, da se obstoječi objekt poruši) in določi umestitev novega prizidka ter spremljajoče zunanje ureditve. Določi se tudi namembnost objekta. Obstoječi objekt bo predviden za delavnico in skladišče, novi prizidek pa za trgovino. Parkirišča so obstoječa in se jih bo obnovilo.

V spremembah in dopolnitvah zazidalnega načrta se bodo na novo definirali pogoji izvedbe v skladu s pogoji iz smernic posameznih pristojnih služb.

Natančnejšo obrazložitev, ki je v prilogi, bo podal izdelovalec prostorskega akta RATING – ATELJE ZA PROJEKTIRANJE IN INŽENIRING, Ratnik Oto, dipl.inž.gradb., s.p. iz Murske Sobote.

SMERNICE K IZDELAVI PROSTORSKEGA AKTA

V postopku izdelave predmetnega prostorskega akta so bile zaprošene tudi smernice vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Svoje smernice so podali skoraj vsi nosilci urejanja prostora, razen RS Ministrstvo za okolje in prostor, Direkcija RS za vode, Sektor območja Mure in T-2, d.o.o. v stečaju. Rok za izdajo smernic je potekel konec marca. Če nosilci urejanja prostora ne dajo smernic, se šteje, da jih nimajo, pri čemer pa mora pripravljalec upoštevati vse zahteve, ki jih za načrtovanje predvidene prostorske ureditve določajo veljavni predpisi. Prejete smernice s podanimi pogoji so v pripravljenem gradivu upoštevane. 

OBSEG GRADIVA ZA JAVNO RAZGRNITEV

· Sklep z javnim naznanilom o javni razgrnitvi dopolnjenega osnutka sprememb in dopolnitev Odloka o sprejetju zazidalnega načrta za območje “Lendavska-sever” v Murski Soboti (večnamenski poslovni objekt) (Uradni list RS, št. 30/2016)
· Dopolnjen osnutek Odloka o spremembah in dopolnitvah Odloka o sprejetju zazidalnega načrta za območje »Lendavska-sever« v Murski Soboti (večnamenski poslovni objekt)
· Obrazložitev Mestne uprave MOMS – postopki izdelave akta
· Obrazložitev prostorskega načrtovalca
· Odlok o sprejetju zazidalnega načrta za območje »Lendavska-sever« v Murski Soboti (Uradne objave, št. 9/90)

GRAFIČNO GRADIVO:
· Izsek iz kartografskega dela OPN s prikazom lege prostorske ureditve na širšem območju
· Pregledna situacija širšega območja načrtovanih ureditev
· Ureditvena situacija, gabarit
· Ureditvena situacija iz ZN iz leta 1990 	

Pripravili:

Oddelek za okolje in prostor, Mestna občina Murska Sobota 

ter izdelovalec akta: RATING – ATELJE ZA PROJEKTIRANJE IN INŽENIRING, Ratnik Oto, dipl.inž.gradb., s.p. iz Murske Sobote.

